turjo4nis/wikipedia-bn-dump-20250701 huggingface dataset:
মোহাম্মদ জাকারিয়া পিন্টু

মোহাম্মদ জাকারিয়া পিন্টু (১ জানুয়ারি ১৯৪৩ - ১৮ নভেম্বর ২০২৪) যিনি জাকারিয়া পিন্টু নামে সুপরিচিত ছিলেন বাংলাদেশের একজন সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন।

১৯৯৫ সালে তিনি বাংলাদেশ সরকার কর্তৃক ক্রীড়া বিভাগে স্বাধীনতা পুরস্কার অর্জন করেন।

ব্যক্তিগত জীবন
মোহাম্মদ জাকারিয়া পিন্টু ১৯৪৩ সালের ১লা জানুয়ারি তারিখে ব্রিটিশ ভারতের বেঙ্গল প্রেসিডেন্সির নওগাঁয় জন্মগ্রহণ করেছেন। তার ছোট ভাই মইনুদ্দিন একজন ফুটবল খেলোয়াড় ছিলেন।

বিতর্ক
বাংলাদেশ ফুটবল ফেডারেশনের সভাপতি কাজী সালাহউদ্দিন অভিযোগ করেছিলেন, পিন্টু ২০১২ সালের বাংলাদেশ ফুটবল ফেডারেশন নির্বাচনে সভাপতি পদের মনোনয়নপত্র প্রত্যাহারের জন্য তহবিল চেয়েছিলেন। তবে পরবর্তীকালে পিন্টু এই অভিযোগ অস্বীকার করেছেন।

মৃত্যু
১৮ নভেম্বর ২০২৪ সালে তিনি মারা যান।

তথ্যসূত্র

বহিঃসংযোগ
 

১৯৪৩-এ জন্ম
নওগাঁ জেলার ব্যক্তি
বাংলাদেশী ফুটবলার
ফুটবল রক্ষণভাগের খেলোয়াড়
বাংলাদেশী ফুটবল ম্যানেজার
ক্রীড়ায় স্বাধীনতা পুরস্কার বিজয়ী
স্বাধীনতা পুরস্কার বিজয়ী
বাংলাদেশের আন্তর্জাতিক ফুটবলার
বাংলাদেশ জাতীয় ফুটবল দলের ম্যানেজার
জাতীয় ক্রীড়া পুরস্কার বিজয়ী
মোহামেডান স্পোর্টিং ক্লাবের (ঢাকা) ফুটবলার
ঢাকা ওয়ান্ডারার্স ক্লাবের খেলোয়াড়
২০২৪-এ মৃত্যু
২০শ শতাব্দীর বাংলাদেশী পুরুষ ক্রীড়াবিদ
২০শ শতাব্দীর পাকিস্তানি পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল রক্ষণভাগের খেলোয়াড়
ভারতে বাংলাদেশী প্রবাসী ক্রীড়াবিদ
ঢাকা বিশ্ববিদ্যালয়ের প্রাক্তন শিক্ষার্থী
জগন্নাথ বিশ্ববিদ্যালয়ের প্রাক্তন শিক্ষার্থী
একাধিক অঙ্গ ব্যর্থতায় মৃত্যু
বৃশ্চিক (তারকামণ্ডল)

বৃশ্চিক () রাশিচক্রের তারামণ্ডলীর একটি। লাতিন ভাষায় এর নাম স্কোপিআন (বিছা বা বিচ্ছু) এবং এর প্রতীক হল  (ইউনিকোড )। এইটি পশ্চিমদিকে তুলা এবং পূর্বদিকে ধনুর মধ্যে অবস্থিত। এইটি আকাশগঙ্গার কেন্দ্রের নিকট অবস্থান দক্ষিণ গোলার্ধের একটি বড় তারামণ্ডলী।

গুরুত্বপূর্ণ বিষয়সমূহ

তারা 

বৃশ্চিকমণ্ডলে অনেকগুলো উজ্জ্বল তারা রয়েছে।যেমন  রক্তিম আভার জন্য  "মঙ্গলের প্রতিদ্বন্দ্বী " বলে পরিচিত Antares ( α Sco), তিনতারকা β1 Sco , δ Sco, θ Sco ইত্যাদি।

গভীর আকাশের বস্তুসমূহ

আকাশগঙ্গায় এর অবস্থানের কারণে এই মণ্ডলটিতে বহু গভীর আকাশের বস্তু অবস্থিত।

ইতিহাস

পুরাণ 
গ্রীক পুরাণে কালপুরুষের সাথে বৃশ্চিকের উল্লেখ দেখা যায়। বৃশ্চিকের সাথে কালপুরুষের যুদ্ধ হয়। যুদ্ধে বৃশ্চিকের কামড়ে কালপুরুষের মৃত্যু হয়। পরিশেষে দেবতা জিউস মানুষকে শিক্ষা দেওয়ার জন্য কালপুরুষ ও বৃশ্চিককে আকাশে স্থান দেন।

তথ্যসূত্র

আরও দেখুন 
 তারামণ্ডল
 বৃশ্চিক রাশির তারাসমূহের তালিকা

বহিঃসংযোগ 
 The Deep Photographic Guide to the Constellations: Scorpius
 WIKISKY.ORG: Scorpius constellation

তারামণ্ডল
বৃশ্চিক রাশি
রাশিচক্র
বৃশ্চিক (তারামণ্ডল)
টলেমি কর্তৃক তালিকাভুক্ত তারামণ্ডল
নাসিরুদ্দিন শাহ্

নাসিরুদ্দিন শাহ্ (জন্ম: ২০শে জুলাই, ১৯৫০) হলেন একজন ভারতীয় অভিনেতা। মূলধারার হিন্দি চলচ্চিত্র এবং আর্ট ফিল্ম, দু'ধরনের চলচ্চিত্রেই তিনি অত্যন্ত সফল একজন অভিনেতা। শাহ্‌ তার কর্মজীবনে একাধিক পুরস্কার অর্জন করেছেন। তিনি তিনবার জাতীয় চলচ্চিত্র পুরস্কার, তিনবার ফিল্মফেয়ার পুরস্কার এবং ভেনিস চলচ্চিত্র উৎসব থেকে একটি ভল্পি কাপ লাভ করেন। ভারতীয় চলচ্চিত্রে তার অবদানের জন্য ভারত সরকার তাকে ১৯৮৭ সালে পদ্মশ্রী ও ২০০৩ সালে পদ্মভূষণ পদকে ভূষিত করে।

প্রারম্ভিক জীবন
নাসিরুদ্দিন শাহ ১৯৫০ সালের ২০শে জুলাই ভারতের উত্তর প্রদেশ রাজ্যের বরাবাঁকিতে এক মুসলমান পরিবারে জন্মগ্রহণ করেন। তার পিতা আলে মোহাম্মাদ শাহ ও মাতা ফাররুখ সুলতান। তিনি ১৯শ শতাব্দীর সাইয়ীদ আফগান যোদ্ধা জান-ফিশান খান (সাইয়ীদ মুহাম্মদ শাহ) এর বংশধর। নাসিরুদ্দিনের বড় ভাই লেফটেন্যান্ট জেনারেল জামিরুদ-দিন শাহ (অব.) আলীগড় মুসলিম বিশ্ববিদ্যালয়ের উপাচার্য ছিলেন। তার পুত্র মোহাম্মদ আলী শাহ একজন অভিনেতা।

তিনি নৈনিতালের সেন্ট আন্সেলম্‌স আজমের ও সেন্ট জোসেফ্‌স কলেজে পড়াশুনা করেন। তিনি ১৯৭১ সালে আলীগড় মুসলিম বিশ্ববিদ্যালয় থেকে কলা বিষয়ে স্নাতক ডিগ্রি অর্জন করেন এবং দিল্লির ন্যাশনাল স্কুল অব ড্রামায় অভিনয়ের প্রশিক্ষণ গ্রহণ করেন।

পুরস্কার ও সম্মাননা
ভারতীয় চলচ্চিত্রে তার অবদানের জন্য ভারত সরকার তাকে ১৯৮৭ সালে ভারতের চতুর্থ সর্বোচ্চ বেসামরিক সম্মাননা পদ্মশ্রী ও ২০০৩ সালে ভারতের তৃতীয় সর্বোচ্চ বেসামরিক সম্মাননা পদ্মভূষণ পদকে ভূষিত করে। এছাড়া তার গৃহীত চলচ্চিত্র বিষয়ক পুরস্কার ও মনোনয়ন তালিকা নিচে দেওয়া হল।

চলচ্চিত্র তালিকা

তথ্যসূত্র

বহিঃসংযোগ 

 
 Article about Shah's direction of plays 
 An interview about state of Bollywood movies
 An article about Naseerudddin Shah's directorial debut in Cinema

১৯৫০-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
আলিগড় মুসলিম বিশ্ববিদ্যালয়ের প্রাক্তন শিক্ষার্থী
উত্তরপ্রদেশের ব্যক্তি
বরাবাঁকি জেলার ব্যক্তি
ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
ভারতীয় চলচ্চিত্র অভিনেতা
ভারতীয় মঞ্চ অভিনেতা
ভারতীয় মুসলিম
মুম্বইয়ের অভিনেতা
রাষ্ট্রীয় নাট্য বিদ্যালয়ের প্রাক্তন শিক্ষার্থী
শাহ পরিবার
হিন্দি চলচ্চিত্র অভিনেতা
শিল্পকলায় পদ্মভূষণ প্রাপক
শিল্পকলায় পদ্মশ্রী প্রাপক
সংগীত নাটক অকাদেমি পুরস্কার প্রাপক
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী
শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী
শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
মকবুল ফিদা হুসেন

মকবুল ফিদা হুসেন (জন্ম: সেপ্টেম্বর ১৭, ১৯১৫; মৃত্যু: জুন ৯, ২০১১) একজন অত্যন্ত জনপ্রিয় ভারতীয় চিত্রশিল্পী। তিনি এম.এফ. হুসেন নামেই বেশি পরিচিত। চল্লিশ দশকের শেষের দিকে এম.এফ. হুসেন চিত্রশিল্পী হিসাবে প্রথম পরিচিতি লাভ করেন। তার প্রথম একক চিত্র প্রদর্শনী অনুষ্ঠিত হয় ১৯৫২ সালে সুইজারল্যান্ডের জুরিখ শহরে। এর পরবতী কয়েক বছরে তার চিত্রকলা ইউরোপ ও আমেরিকায় ছড়িয়ে পড়ে। ১৯৬৬ সালে ভারত সরকার তাকে পদ্মশ্রী পদকে ভুষিত করে। এর পরের বছরই তিনি তার প্রথম চলচ্চিত্র থ্রু দ্য আইজ অব আ পেইন্টার নির্মাণ করেন। এই চলচ্চিত্রটি বার্লিন চলচ্চিত্র উৎসবে প্রদর্শিত হয় এবং গোল্ডেন বেয়ার পদক প্রাপ্ত হয়। এছাড়া তার পরিচালিত গজ গামিনী চলচ্চিত্রে জনপ্রিয় ভারতীয় অভিনেত্রী মাধুরী দীক্ষিত মূল ভূমিকায় অভিনয় করেন।

পেশা

১৯৪০-১৯৬৫ 
হুসেন প্রথম চিত্র শিল্পী হিসেবে পরিচিত হন ১৯৪০ সালে। ১৯৪৭ সালে তিনি Progressive Artists' Group এ যোগদান করেন যেটির প্রতিষ্ঠাতা ফ্রান্সিস নিউটন সুজা। তার প্রথম একক চিত্র প্রদর্শনী হয় জুরিখে ১৯৫২ সালে এবং পরের কয়েক বছরে তার কর্ম ব্যাপক ভাবে বিস্তার লাভ করে ইউরোপ এবং আমেরিকাতে। ১৯৫৫ সালে তিনি ভারত সরকার কর্তৃক পদ্মশ্রী পদক পান।

১৯৬৫-১৯৯০ 
১৯৬৭ সালে Through the Eyes of a Painter নামে প্রথম চলচ্চিত্র নির্মাণ করেন, এটি বার্লিন চলচ্চিত্র উৎসবে দেখানো হয় এবং এটি গোল্ডেন বিয়ার অর্জন করে।১৯৭১ সালে পাবলো পিকাসো মকবুল ফিদা হুসেন কে ্সাও পাওলো বাইয়িনিয়্যাল এ আমন্ত্রণ করেন। ১৯৭৩ সালে তিনি পদ্ম ভূষণ পুরস্কার এবং ১৯৮৬ সালে রাজ্য সভায় মনোনয়ন পান। তিনি ১৯৯১ সালে পদ্ম বিভূষণ পুরস্কার পান।

১৯৯১-২০১১ 
হুসেন কিছু দিনের মধ্যে ভারতে অনেক নাম করা চিত্র শিল্পী হন।

পুরস্কার এবং সম্মান
 ভারত সরকার ১৯৫৫ সালে পদ্মশ্রী।
 ১৯৭৩ সালে পদ্মভূষণ, ভারত সরকার।
 ১৯৯১ সালে পদ্মবিভূষণ, ভারত সরকার।
 ২০০৭ সালে রাজা রবি বর্মা পুরস্কার, কেরালা সরকার।
 বেনারস হিন্দু বিশ্ববিদ্যালয়, জামিয়া মিলিয়া ইসলামিয়া, কালিকট বিশ্ববিদ্যালয় (2003) এবং মহীশূর বিশ্ববিদ্যালয় থেকে অনারারি ডক্টরেট।।
 ২০০৪ সালে জাতীয় শিল্প পুরস্কার, ললিত কলা একাডেমি, নয়াদিল্লি।
 আদিত্য বিক্রম বিড়লা 1997 সালে লাইফটাইম অ্যাচিভমেন্টের জন্য 'কালশিক্কর' পুরস্কার।
 ১৯৬৮ সালে ভারতে থ্রু দ্য আইস অফ আ পেইন্টারের জন্য শ্রেষ্ঠ পরীক্ষামূলক চলচ্চিত্রের জন্য জাতীয় চলচ্চিত্র পুরস্কার।
 ১৯৬৭ সালে বার্লিন ইন্টারন্যাশনাল ফিল্ম ফেস্টিভ্যালে তার ফিল্ম থ্রু দ্য আইজ অফ আ পেইন্টারের জন্য গোল্ডেন বিয়ার শর্ট ফিল্ম পুরস্কার এবং নিউ ইয়র্ক সিটির মিউজিয়াম অফ মডার্ন আর্ট (MOMA) দ্বারা ক্রয় করা হয়।
 ১৯৫৯ সালে টোকিওতে আন্তর্জাতিক বিয়েনাল পুরস্কার।
 ১৯৫৫ সালে জাতীয় শিল্প প্রদর্শনীতে প্রথম পুরস্কার, ললিত কলা একাডেমি, নয়াদিল্লি।
 ১৯৪৭ সালে বম্বে আর্ট সোসাইটি, মুম্বাই।

তথ্যসূত্র

বহিঃসংযোগ

ভারতীয় চিত্রশিল্পী
১৯১৫-এ জন্ম
২০১১-এ মৃত্যু
শিল্পকলায় পদ্মশ্রী প্রাপক
২০শ শতাব্দীর ভারতীয় চিত্রশিল্পী
মহারাষ্ট্রের চিত্রশিল্পী
শিল্পকলায় পদ্মভূষণ প্রাপক
শিল্পকলায় পদ্মবিভূষণ প্রাপক
নির্বাসিত ভারতীয়
কাতারের নাগরিকীকৃত নাগরিক
কেরেস

কেরেস রোমাণ পুরাণে বর্ণিত শস্যদেবী। কেরেস স্যাটার্ন এবং ওপস্‌-এর কন্যা, জুপিটারের স্ত্রী এবং সহদোরা, পাতালরাণী প্রসারপিনার মাতা এবং জুনো, ভেস্তা, নেপচুন এবং প্লুটোর বোন। গ্রিক পুরাণে সিরিসের প্রতিষঙ্গী চরিত্রের নাম দিমিতির।

রোমান পুরাণের চরিত্র
দেবী মা
শফিক রেহমান

শফিক রেহমান (জন্ম ১১ নভেম্বর ১৯৩০) একজন বাংলাদেশি সাংবাদিক, রাজনৈতিক বিশ্লেষক, টিভি উপস্থাপক ও লেখক। তাকে বাংলাদেশে ভালোবাসা দিবসের প্রচলক হিসেবে মনে করা হয়। ১৯৭১ সালে বাংলাদেশের স্বাধীনতা যুদ্ধের সময় তিনি ইংল্যান্ডে বাংলাদেশের পক্ষে বিচারপতি আবু সাঈদ চৌধুরীর সাথে কাজ করেন।

১৯৮৪ সালে তিনি সাপ্তাহিক যায়যায়দিন পত্রিকা প্রতিষ্ঠা করেন যা সাবেক স্বৈরশাসক জেনারেল হুসেইন মুহাম্মদ এরশাদের সমালোচনার জন্য পরিচিত ছিল। ১৯৮৬ সালে এরশাদ সরকার যায়যায়দিনের ডিকলারেশন বাতিল করার পর তাকে দেশত্যাগে বাধ্য করা হয়। ১৯৯১ সাল পর্যন্ত তিনি লন্ডনে অবস্থান করেন। ইংল্যান্ডে তিনি স্পেকট্রাম রেডিও-এর পরিচালক ছিলেন। দেশে ফিরে তিনি ডেমোক্রেসি ওয়াচ নামক একটি প্রতিষ্ঠান গঠন করেন। এছাড়া তিনি বাংলাদেশ টেলিভিশন-এ লাল গোলাপ নামক একটি টক শো উপস্থাপনা করতেন, পরবর্তীকালে যা বাংলাভিশনে প্রচার শুরু হয়।

প্রারম্ভিক জীবন ও শিক্ষা
রেহমান ১৯৩৪ সালের ১১ নভেম্বর বগুড়ায় জন্মগ্রহণ করেন। তার প্রকৃত নাম শফিক-উর-রহমান। তার পিতা সাঈদ-উর-রহমান ঢাকা বিশ্ববিদ্যালয়ের দর্শনের শিক্ষক ছিলেন যিনি শেখ মুজিবুর রহমানেরও শিক্ষক ছিলেন।

১৯৪৯ সালে শফিক পুরান ঢাকার সেইন্ট গ্রেগরী উচ্চ বিদ্যালয় থেকে মাধ্যমিক ও ১৯৫১ সালে ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে ঢাকা বিশ্ববিদ্যালয়ে ভর্তি হন ও অর্থনীতি বিভাগ থেকে স্নাতক ও ১৯৫৬ সালে একই বিষয়ে স্নাতকোত্তর ডিগ্রি অর্জন করেন। উচ্চ শিক্ষার জন্য পরে ইংল্যান্ড গমন করেন এবং ১৯৬৫ সালে ‘ইন্সটিটিউট অব চার্টার্ড অ্যাকাউন্ট্যান্টস ইন ইংল্যান্ড ও ওয়েলস’ থেকে চার্টার্ড অ্যাকাউন্ট্যান্সি পরীক্ষায় উত্তীর্ণ হন।

কর্মজীবন 
শফিক রেহমান মধ্য আশির দশক থেকে নব্বইয়ের দশকের প্রথম ভাগ পর্যন্ত লন্ডনে বসবাস করতেন। পরবর্তীতে তিনি বাংলাদেশে ফিরে আসেন এবং দেশের সাংবাদিকতা ও রাজনৈতিক বিশ্লেষণে গুরুত্বপূর্ণ ভূমিকা পালন করেন। শফিক রেহমান এর কর্মজীবন ও বিভিন্ন অবদানের জন্য তিনি সর্বদাই স্মরণীয় হয়ে থাকবেন।

২০০৯ সাল থেকে তিনি মৌচাকে ঢিল নামে একটি সাময়িকীর সম্পাদক হিসেবে দায়িত্ব পালন করছেন। ২০১৬ সালের ১৬ এপ্রিল শেখ হাসিনার পুত্র সজীব ওয়াজেদ জয়কে “অপহরণ ও হত্যা-চেষ্টা ষড়যন্ত্রের” অভিযোগে তাকে গ্রেফতার করা হয়। পরবর্তীতে তিনি জামিন লাভ করেন। ২০২৫ সালের মে মাসে, এই মামলা থেকে তিনি খালাস পান।

পুরস্কার ও স্বীকৃতি
 সিজেএফবি পারফরম্যান্স পুরস্কার - আজীবন সম্মাননা

তথ্যসূত্র

বহিঃসংযোগ 
 
 

১৯৩৪-এ জন্ম
জীবিত ব্যক্তি
২০শ শতাব্দীর বাংলাদেশী সাংবাদিক
২০শ শতাব্দীর বাংলাদেশী লেখক
২১শ শতাব্দীর বাংলাদেশী সাংবাদিক
২১শ শতাব্দীর বাংলাদেশী লেখক
ঢাকা কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী কলাম লেখক
বাংলাদেশী লেখক
বাংলাদেশী সম্পাদক
বাংলাদেশী পুরুষ সাংবাদিক
দায়ানা (পৌরাণিক চরিত্র)

দায়ানা রোমাণ পুরাণে বর্ণিত শিকার, চন্দ্র ও সন্তান প্রসবের দেবী। গ্রিক পুরাণে দায়ানার প্রতিষঙ্গী চরিত্র আর্টেমিস। বারো অলিম্পিয়ানদের অন্যতম দেবী। দায়ানা বন্য পশুদের সাথে কথা বলতে পারত এবং তাদের নিয়ন্ত্রক করতে পারত। দায়ানা রোমান পূরানের তিনজন কুমারী দেবীর অন্যতম। বাকি দু্ইজন হলেন, ভেস্তা ও মিনার্ভা।

বর্ণনা
শিকারের দেবী হিসাবে, দায়ানাকে ছোট টিউনিক ও শিকারের বুট পরিবহিতা অবস্থায় দেখা যায়। প্রায়ই তার হাতে থাকে ধনুক ও কাধে থাকে তূণ, সাথে থাকে একটি হরিণ অথবা শিকারী কুকুর। ভেনাসের মতো দায়ানাকেও খুব সুন্দরী তরুণী হিসাবে চিত্রিক করা হয়েছে। উষ্ণীষ হিসাবে পরিহিত অর্ধচন্দ্র, দায়ানার একটি বিশেষ চিহ্ন।

তথ্যসূত্র 

রোমান পুরাণের চরিত্র
প্রাণী দেবী
জুনো (দেবী)

জুনো রোমান পুরাণে বর্ণিত অন্যতম প্রভাবশালী দেবী।  জুনোর চরিত্রের সাথে গ্রিক পুরাণের হেরার মিল পাওয়া যায়। জুনো রোমান পুরাণের দেবরাজ বৃহস্পতির স্ত্রী।

তথ্যসূত্র 

রোমান পুরাণের চরিত্র
জুন
রোমান দেবী
মার্স

মার্স রোমান পুরাণের যুদ্ধের দেবতা। জুনো এবং জুপিটারের পুত্র মার্স আগে কৃষি এবং উর্বরতার দেবতা হিসেবে পূজিত হলেও পরে যুদ্ধদেবতা হিসেবে পরিচিতি লাভ করে। গ্রিক রণদেবতা অ্যারিস তার সমতুল্য চরিত্র।

তথ্যসূত্র

রোমান পুরাণের চরিত্র
মারকিউরি

মারকিউরি হলেন রোমান পুরাণের দৈব বার্তাবাহক ও বাণিজ্যদেবতা। তিনি মাইয়া মাইয়েস্টাস ও জুপিটারের পুত্র।

প্রাচীন কালে শুধু বাণিজ্যদেবতা হিসেবে পূজিত হলেও পরবর্তীকালে গ্রিক পুরাণের হার্মিসের সমতূল্য হিসেবে রোমান পুরাণের দেববার্তা বাহক হিসেবে পরিগণিত হন।

তথ্যসূত্র 

রোমান পুরাণের চরিত্র
মিনার্বা

মিনার্বা (; ) রোমান পুরাণে জ্ঞান ও চারুশিল্পের দেবী হিসেবে পূজিত হতেন। গ্রিক পুরাণের দেবী অ্যাথিনার সমতূল্য দেবী মিনার্বা। জ্ঞান, প্রজ্ঞা, যু্ক্তি, সাহিত্য, কারুশিল্প এবং বিজ্ঞান, প্রতিক্ষা এবং সমর কৌশলের দেবী। প্রতীক: পেঁচা এবং জলপাই গাছ। জিউস ও ওসেনিড মেটিসের কন্যা, এথেনা সম্পূর্ণ যুদ্ধসাজে তার বাবার মাথা থেকে জন্ম লাভ করেন।

তথ্যসূত্র 

রোমান পুরাণের চরিত্র
যুদ্ধের দেবী
শিল্পকলার সাথে যুক্ত দেবী
জ্ঞানের দেবী
সেনদাই

সেনদাই (সেন্দাই) জাপানের উত্তর-পূর্বাঞ্চলের অন্যতম বড় শহর এবং মিয়াগী প্রিফেকচারের রাজধানী। সেনদাই শহরের জনসংখ্যা প্রায় ১০ লক্ষ। ১৬০০ খ্রিষ্টাব্দে দাতে মাসামুনে এই শহরটি প্রতিষ্ঠা করেন। এই শহরটি "গাছের শহর" নামেও পরিচিত। চীনের খ্যাতিমান লেখক লু শুন এই সেনদাই শহরে লেখাপড়া করেছেন বিধায় চীনাদের কাছে শহরটি ব্যাপকভাবে পরিচিত।

ইতিহাস
সেনদাই শহরে প্রায় ২০,০০০ বছর পূর্বে থেকে জনবসতি গড়ে ওঠলেও, সেনদাইয়ের প্রকৃত ইতিহাস শুরু হয় ১৬০০ খ্রিষ্টাব্দে। ১৬০০ খ্রিষ্টাব্দে দাইমিও দাতে মাসামুনে সেনদাইয়ে আসেন। তার এই অবস্থান পরিবর্তনের কারণ ছিল পূর্ববর্তী অবস্থান উত্তরাঞ্চলের ইওয়াদেয়ামা নিয়ে অসন্তুষ্টি এবং ইদো (বর্তমান টোকিও) থেকে সেখানে প্রবেশে জটিলতা। ফলে সেনদাই তার জন্য আদর্শ অবস্থান ছিল, যা মাসামুনের নতুন অঞ্চলগুলোর মধ্যবর্তী, ইদো থেকে বড় রাস্তা ছিল এবং সাগরের নিকটবর্তী ছিল।

মাসামুনে ১৬০০ খ্রিষ্টাব্দের ডিসেম্বর মাসে সেনদাই দুর্গ নির্মাণ এবং ১৬০১ সালে পার্শ্ববর্তী দুর্গ শহর নির্মাণের নির্দেশ দেন। বর্তমান সেনদাইয়ের কেন্দ্রে অবস্থিত পরিকল্পিত সড়কগুলো তার পরিকল্পনা অনুসারেই নির্মিত।

তথ্যসূত্র

বহিঃসংযোগ

Official Website 
Sendai traveling information

জাপানের শহর
জাপানের জনবহুল উপকূলীয় স্থান
ভেনাস

ভেনাস ইংরেজি Venus (/ˈviːnəs/, প্রাচীন ল্যাটিন:/ˈwɛnʊs/)  রোমান পুরাণের অন্যতম প্রধান দেবী। প্রেম ও সৌন্দর্যের দেবী হিসেবে ভেনাস পরিচিত ও অলিম্পিয়ানদের অন্যতম। তার প্রতীক, ঘুঘু, পাখি, আপেল, মধুমক্ষি, হংস মেদিগাছ, এবং গোলাপ। প্রাচীন রোমে তাকে বসন্ত ঋতুর দেবী হিসেবেও বিবেচনা করা হতো। এজন্য বসন্ত ঋতুর মাস এপ্রিল ছিলো প্রেমের দেবী ভেনাসের নামে উৎসর্গীকৃত পবিত্র মাস। গ্রিক পুরাণে ভেনাসের সমতুল্য দেবী আফ্রোদিতি। কালক্রমে গ্রিক পুরাণের আফ্রোদিতির মতো তিনিও কিউপিডের মাতারূপে পরিগণিত হোন। ট্রোজানবীর ঈনিয়াসের মাতা হিসেবে ভেনাস মাতৃদেবী হিসেবে পূজিত হতেন। ফলে ভেনাস আলমামেটাররূপেও পরিগণিত হোন।

রোমক সম্রাট জুলিয়াস সিজারের সময় রোমে ভেনাসকে তিনভাবে পূজা করা হতো:
 আশির্বাদিকা মাতারূপে তিনি ছিলেন ভেনাস ভিকট্রিক্স
 রোমক জাতির মাতারূপে তিনি ছিলেন ভেনাস জেনেট্রিক্স
 ''নারীর সতীত্ব রক্ষার দেবী হিসেবে তার পরিচয় ছিলো ভেনাস ভার্টিকর্ডিয়া
এছাড়া সুগন্ধি পাতাওয়ালা চিরহরিৎ বৃক্ষ তার প্রিয় ছিলো বলে তিনি ভেনাস মার্টিয়া হিসেবেও পরিচিত ছিলেন।

আরো দেখুন 
 এপ্রিল
 আফ্রোদিতি
 ঈনিয়াস
 কিউপিড

তথ্যসূত্র 

রোমান পুরাণের চরিত্র
পুরাণে নগ্নতা
শুক্র (পৌরণিক কাহিনী)
দেবী মা
আবদুল কাদির (ক্রিকেটার)

আবদুল কাদির (; জন্ম: ১৫ সেপ্টেম্বর, ১৯৫৫ - মৃত্যু: ৬ সেপ্টেম্বর, ২০১৯) ছিলেন পাকিস্তানি আন্তর্জাতিক ক্রিকেটার। পরে ভাষ্যকার এবং সম্প্রতি তিনি পাকিস্তান ক্রিকেট বোর্ডের প্রধান নির্বাচক হয়েহিলেন। ৭০' দশকের শেষ ভাগে এবং পূরো ৮০' র দশক জুড়ে মাঠ কাঁপানো একজন খ্যাতনামা পাকিস্তানি ক্রিকেটার তিনি। বিশ্বের অন্যতম সেরা লেগ স্পিনারদের একজন হিসেবে তাকে গণ্য করা হতো। গুগলি বোলিংয়ের জন্য বিখ্যাত ছিলেন। তিনি ছিলেন তার সময়ের একজন দারুণ রিস্ট স্পিনার। তিনি ছিলেন ডানহাতি ব্যাটসম্যান।

তথ্যসূত্র

বহিঃসংযোগ 
 
 
 

১৯৫৫-এ জন্ম
২০১৯-এ মৃত্যু
পাকিস্তানি ক্রিকেটার
হাবিব ব্যাংক লিমিটেডের ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টেস্ট ক্রিকেটার
পাকিস্তান জাতীয় ক্রিকেট দলের অধিনায়ক
লাহোরের ক্রিকেটার
১৯৮৩ ক্রিকেট বিশ্বকাপের ক্রিকেটার
১৯৮৭ ক্রিকেট বিশ্বকাপের ক্রিকেটার
পাঞ্জাবের (পাকিস্তান) ক্রিকেটার
লাহোর থেকে আগত ক্রিকেটার
লাহোর সিটি ব্লুজের ক্রিকেটার
লাহোর সিটির ক্রিকেটার
পাঞ্জাব এ-এর ক্রিকেটার
সিতারা-ই-ইমতিয়াজ প্রাপক
ভালক্যান (দেবতা)

ভালক্যান রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি।

উত্তরাধিকার
ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে।

ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী।

ভাল্যোন নাম থেকে ইংরেজি "volcano" শব্দটি এসেছে।

তথ্যসূত্র 

রোমান পুরাণের চরিত্র
নোভা (বাংলাদেশের ব্যান্ড)

নোভা বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল রাজাকারের তালিকা চাই শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া।

অ্যালবাম 
 "আহবান"(১৯৮৯)
 "রাজাকারের তালিকা চাই"
 "স্কুল পলাতক মেয়ে"
 "ভাইসো" ()
 "নোভা'৯৯  ()
 "ঠিকানা (নোভা অ্যালবাম) ()" (২০০২)
 "নোভার প্রত্যাবর্তন (Return of the Nova)" (2010)

সংকলন অ্যালবামগুলি 
 "শক্তি"
 "ঘৃণা"
 " খমা"
 "শেষ দেখা"
 "ওরা এগারো জন (অ্যালবাম)) ওরা এগারো জন"
 "ব্যাথা"

তথ্যসূত্র

বাংলাদেশী সঙ্গীত দল
বাংলা ব্যান্ড
১৯৮৫-এ বাংলাদেশে প্রতিষ্ঠিত
ফরচুনা

ফরচুনা রোমান পুরাণের সৌভাগ্যের দেবী। গ্রিক পুরাণের সৌভাগ্যের দেবী টাইকি ফরচুনার সমতুল্য দেবী। রোমান সমাজে অত্যন্ত গুরুত্বপূর্ণ দেবী হিসেবে ফরচুনা পূজিত হতেন। বিভিন্ন প্রেক্ষিতে ভিন্ন নামে তার পূজা করা হতো।

ফরচুনাকে পূজার ক্ষেত্রসমূহ 
ফরচুনা এনোনারিয়া ফসল ফলনে সৌভাগ্য ফিরিয়ে আনত।
ফরচুনা বেলি যুদ্ধের ভাগ্য নিয়ন্ত্রণ।
ফরচুনা প্রিমিজেনিয়া নতুন জন্ম নেয়া শিশুর ভাগ্য নিয়ন্ত্রণ।
ফরচুনা ভিরিলিস কাঙ্থিত পুরুষ পাওয়ার ভাগ্য নিয়ন্ত্রণ। মেয়েরা পালন করত।
ফরচুনা রিডাক্স নিরাপদে বাড়ী ফিরে যাওয়ার জন্য।
ফরচুনা মুলিব্রিস মেয়েদের ভাগ্য নিয়ন্ত্রণ।
 ফরচুনা ভিকট্রিক্স যুদ্ধে জয় নিয়ে আসে।
ফরাচুনা অগাস্টা সাম্রাজ্যের ভাগ্য নিয়ন্ত্রণ।
ফরচুনা ইকুয়েস্ট্রিস বীরদের ভাগ্য নিয়ন্ত্রণ।
ফরচুনা ভার্গু কুমারী মেয়েদের ভাগ্য নিয়ন্ত্রণ।
ফরচুনা রোমানা রোমের ভাগ্য নিয়ন্ত্রণ।

উদ্ধৃতি 
1.http://www.mlahanas.de/RomanEmpire/Mythology/Fortuna.html

2.http://www.thaliatook.com/OGOD/augusta.html

তথ্যসূত্র 

রোমান পুরাণের চরিত্র
টার্কস ও কেইকোস দ্বীপপুঞ্জ

টার্কস্‌ ও কেইকোস দ্বীপপুঞ্জ () যুক্তরাজ্য-শাসিত একটি বৈদেশিক অঞ্চল, যা ক্যারিবীয় সাগরে পশ্চিম ভারতীয় দ্বীপপুঞ্জে অবস্থিত দুই গুচ্ছ নিরক্ষীয় দ্বীপ নিয়ে গঠিত। অঞ্চলটি একটি পর্যটন কেন্দ্র ও সামুদ্রিক বাণিজ্যকেন্দ্র হিসেবে পরিচিত।

তথ্যসূত্র 

ক্যারিবীয় দ্বীপ
ইংরেজি ভাষী দেশ ও অঞ্চল
ব্রিটিশ সমুদ্রপার অঞ্চল
ক্যারিবীয় নির্ভরশীল অঞ্চল
লজ্জাবতী

লজ্জাবতী () হলো প্রায় ৪০০ প্রজাতির গুল্ম ও লতার একটি গণের নাম, যা লিগিউম জাতীয় ফ্যাবায়েসি পরিবার বা শাখাগোত্রের Mimosoideae উপপরিবার বা উপগোত্রের ও Mimosaceae গোত্রের অন্তর্ভুক্ত। এই গণটির নাম এসেছে গ্রিক ভাষার শব্দ  (mimos) থেকে, যার অর্থ "নকল", এবং মেয়েলি প্রত্যয়ে –osa, "অনুরূপ", এর 'সংবেদনশীল পাতাগুলি'র নির্দশে করে যা 'সচেতনভাবে প্রতিক্রিয়া জানানোর ভান করে' বলে মনে করা হয়।

এর দ্বি-পক্ষল পাতা রয়েছে। এর মধ্যে সবচেয়ে পরিচিত প্রজাতি হলো Mimosa pudica। এর পাতা ছোঁয়া মাত্র বন্ধ হয়ে যায়। তাপের প্রভাবে, বা সন্ধ্যা বেলাতেও পাতা বন্ধ হয়ে যায়। মূলত সিসমোন্যাস্টিক চলন(Seismonastic Movement)-এর প্রভাবেই এর পাতা বন্ধ হয়ে যায়। থোকায় থোকায় ফুল ফোটে। এর ফলগুলো চ্যাপ্টা, বাঁকা-লম্বাটে। এর আদি নিবাস মধ্য আমেরিকার মেক্সিকোতে, তবে বর্তমানে বিশ্বের সব জায়গায় এটি ছড়িয়ে পরেছে।

প্রজাতিসমূহ

এই গণে প্রায় ৪০০ প্রজাতি রয়েছে, সেগুলোর কয়েকটি হচ্ছে:
 Mimosa aculeaticarpa Ortega
 [[Mimosa aculeaticarpa var. biuncifera|Mimosa aculeaticarpa var. biuncifera]] Ortega

 Mimosa arenosa (Willd.) Poir.

 Mimosa asperata L.
 Mimosa borealis Gray

 Mimosa casta L.

 Mimosa cupica Gray
 Mimosa ceratonia L.
 তেইরা কাঁটা, Mimosa diplotricha C.Wright ex Sauvalle
 Mimosa distachya Cav.
 Mimosa dysocarpa Benth.
 Mimosa emoryana Benth.

 Mimosa grahamii Gray

 Mimosa hostilis Mimosa hystricina (Small ex Britt. et Rose) B.L.Turner

 Mimosa latidens (Small) B.L. Turner
 Mimosa laxiflora Benth.

 Mimosa malacophylla Gray

 Mimosa microphylla Dry.

 Mimosa nuttallii (DC.) B.L. Turner

 Mimosa pellita Kunth ex Willd.

 Mimosa pigra L.

 Mimosa pudica L. - La sensitive
 Mimosa quadrivalvis L.
 Mimosa quadrivalvis var. hystricina (Small) Barneby
 Mimosa quadrivalvis var. quadrivalvis L.

 Mimosa roemeriana Scheele

 বড় লজ্জাবতী, Mimosa rubicaulis Lam.

 Mimosa rupertiana B.L. Turner

 Mimosa scabrella Benth.
 Mimosa schomburgkii Benth.

 Mimosa somnians Mimosa strigillosa Torr. et Gray

 Mimosa tenuiflora (Willd.) Poir. (= Mimosa hostilis)

 Mimosa texana (Gray) Small

 Mimosa turneri Barneby
 Mimosa verrucosa Benth.

 তথ্যসূত্র 

Barneby, R.C. 1992. Sensitivae Censitae: A description of the genus Mimosa'' Linnaeus (Mimosaceae) in the New World. Memoirs of the New York Botanical Garden, vol. 65.

বহিঃসংযোগ 
 Mimosa-pudica.de
 Two small videos showing the plant folding its leaves

উদ্ভিদ
আগ্রাসি উদ্ভিদ প্রজাতি
গুল্ম
সর্বজনীন-চাবি ক্রিপ্টোগ্রাফি

পাবলিক কী ক্রিপ্টোগ্রাফি (Public Key Cryptography) হলো তথ্য গুপ্তায়ন বা ক্রিপ্টোগ্রাফির একটি পদ্ধতি, যাতে তথ্য গুপ্তায়নে ২টি চাবি বা সূত্র ব্যবহার করা হয়, যার একটি সর্বজনীন, বা পাবলিক, এবং অপরটি ব্যক্তিগত বা গোপনীয়। তথ্য পাঠানোর সময় প্রাপকের পাবলিক কী দ্বারা তথ্যকে এনক্রিপ্ট করা হয়। কেবলমাত্র প্রাপক তার ব্যক্তিগত বা প্রাইভেট কী দিয়ে সংশ্লিষ্ট বার্তাটির অর্থ উদ্ঘাটন বা ডিক্রিপ্ট করতে পারেন।

১৯৭৬ সালে হুইটফিল্ড ডিফি ও মার্টিন হেলম্যান এই পদ্ধতি আবিষ্কার করেন। তবে, এর পূর্বে মার্কিন সরকারের গুপ্ত সংস্থা এনএসএ এবং ব্রিটিশ গুপ্তচর সংস্থা এমআই-৬ এটি আবিষ্কার করেছে বলে কোনো কোনো সূত্র অভিমত প্রকাশ করে থাকে।

তথ্যগুপ্তিবিদ্যা
সর্বজনীন-চাবি ক্রিপ্টোগ্রাফি
বেনামী নেটওয়ার্ক
ক্রিপ্টোগ্রাফিক সফটওয়্যার
ব্যাংকিং প্রযুক্তি
নেটওয়ার্ক স্থাপত্য
প্রতান

কোন গ্রহ এবং সূর্যের মধ্যবর্তী কৌণিক দূরত্বকে প্রতান (Elongation) বলা হয়। এর অপর নাম দ্রাঘন। কৌণিক দূরত্ব নির্ণায়ক এই কোণের কেন্দ্রে থাকে পৃথিবী। প্রতানের কিছু বিশেষ মানের জন্য বিশেষ কিছু নাম রয়েছে। যেমন:
 প্রতান ০ ডিগ্রী হলে সে অবস্থানকে গ্রহসংযোগ বা Conjunction বলে।
 প্রতান ১৮০ ডিগ্রী হলে বলে প্রতিযোগ বা Opposition।
 প্রতান ৯০ ডিগ্রী হলে সেই অবস্থানকে বলা হয় পাদসংস্থান বা Quadrature।

অন্তস্থ গ্রহদের প্রতান সূক্ষকোণ হওয়ার কারণেই এই গ্রহগুলোকে সূর্যাস্তের পর পশ্চিমে এবং সূর্যোদয়ের পূর্বে পূর্ব আকাশে দেখা যায়। আর বহিস্থ গ্রহদেরকে রাতের যেকোন সময়ে দেখা যায়।

জ্যোতির্বিজ্ঞান
গোলকীয় জ্যোতির্বিজ্ঞান
মহাবিশ্বের বয়স

বৃহৎ বিস্ফোরণ তত্ত্ব অনুসারে মহাবিশ্বের বয়স সম্ভাব্য সকল সময়ের মধ্যে দীর্ঘতম, আর সময়ের সৃষ্টিকেই যদি বৃহৎ বিস্ফোরণের সমসাময়িক ধরি তাহলে তো প্রশ্নাতীতভাবেই মহাবিশ্বের বয়সের এই প্রাচীনত্বের সত্যতা পাওয়া যায়। লেখ আকারে স্থাপন করলে সুপ্রাচীন এই সময়ের রেখাটি পৃথিবীর বর্তমান সময় থেকে বিপরীত গতিতে চলে বৃহৎ বিস্ফোরণের সাথে মিলিত হয়।

অবশ্য কিছু তত্ত্ব দাবী করেছে যে মহাবিশ্ব সর্বদাই ছিল এবং এর কোন শুরু নেই। যেমন: স্থির অবস্থা তত্ত্ব, যা পরবর্তীতে সংশোধিত হয়ে কোয়াসি-স্থির অবস্থা তত্ত্ব নামে পরিচিত হয় এবং প্লাজমা মহাবিশ্ব তত্ত্ব। অনেক বিশ্বতত্ত্ব বিশারদই আবার মহাবিশ্বের বয়সকে সম্পূর্ণ ভিন্ন কিছু স্কেলে পরিমাপ করেছেন। এখানে বৃহৎ বিস্ফোরণ তত্ত্ব অনুসারে মহাবিশ্বের বয়স নিয়েই আলোচনা করা হবে।

ডব্লিউএমএপি'র ভিত্তিতে মহাবিশ্বের বয়স 
নাসার উইলকিনসন মাইক্রোওয়েভ অ্যানিসোট্রপি প্রোব তথা ডব্লিউএমএপি নামক প্রকল্প অনুসারে মহাবিশ্বের বয়স নিম্নরূপ:

এ অনুসারে মহাবিশ্বের বয়স প্রায় (১৩.৭ ± .২) × ১০৯ বছর । অবশ্য এই প্রকল্পের সকল মডেলকে নিখুঁত ধরে মহাবিশ্বের এই বয়স অনুমান করা হয়েছে; অন্যান্য পদ্ধতিতে ধর্তব্যের মধ্যে আনা হলে বয়সে আরও পার্থক্য হতে পারে।

ক্ষুদ্রতরঙ্গের পটভূমি শক্তির বর্ণালীতে (microwave background power spectrum) অবস্থিত প্রথম শাব্দিক চূড়ার (acoustic peak) অঞ্চলটিকে ব্যবহার করে বয়সের এই পরিমাপ করা হয়েছে। তরঙ্গ বর্ণালীর এই অঞ্চলটি ব্যবহার করে বৃহৎ বিস্ফোরণের ফলে উদ্ভূত অভিঘাত শোষণকারী তলের আকার বের করা হয়েছে যা বয়সের ধারণা দিয়েছে। সেসময় মহাবিশ্বের পুনঃসংযুক্তিকালীন অবস্থা বিরাজ করছিল।

সিএনও চক্রের ভিত্তিতে বয়স 
সাম্প্রতিককালে কার্বন-নাইট্রোজেন-অক্সিজেন চক্রের উপর ভিত্তি করে কিছু গবেষণা করা হয়েছে যাতে দেখা যায় এই চক্রটি আগে যত সময়ব্যাপী প্রক্রিয়া বলে ধরা হয়েছিলো তার চেয়ে দ্বিগুণ ধীরগতিসম্পন্ন। যার ফলে মহাবিশ্বের বয়স উপর্যুক্ত প্রক্রিয়ায় নির্ধারিত বয়সের তুলনায় প্রায় বিলিয়ন বছর পিছিয়ে যায়।

প্ল্যাঙ্কের এককসমূহ

তথ্যসূত্র

বহিঃসংযোগ
Ned Wright's Cosmology Tutorial

Wayne Hu's cosmological parameter animations

SEDS page on "Globular Star Clusters"
Douglas Scott "Independent Age Estimates"
KryssTal "The Scale of the Universe" Space and Time scaled for the beginner.
iCosmos: Cosmology Calculator (With Graph Generation )
The Expanding Universe  (American Institute of Physics)

Physical universe
ভৌত বিশ্বতত্ত্ব
Big Bang
Cosmogony
বিশ্বতত্ত্ব
মহাবিস্ফোরণ তত্ত্ব
সৃষ্টিতত্ত্ব